b'\n_START_ARTICLE_\nInstitutt for medisinsk biologi\n_START_PARAGRAPH_\nInstitutt for medisinsk biologi er en del av Det helsevitenskapelige fakultet ved Universitetet i Troms\xc3\xb8. Fakultetet er det st\xc3\xb8rste ved universitetet m\xc3\xa5lt i antall ansatte, ca. 800, og har dessuten 2500 studenter._NEWLINE_Instituttets forskningsvirksomhet er konsentrert om grunnleggende biologi og biomedisin og omfatter blant annet forskning p\xc3\xa5 forskjellige kreftformer, hjerte-karsykdommer, kroppens immunforsvar og antibiotikaresistens. Instituttet deltar ogs\xc3\xa5 i utvikling av legemidler ved hjelp av molekyl\xc3\xa6r bioteknologi og utpr\xc3\xb8ving av biologisk aktive forbindelser fremskaffet via marin bioprospektering._NEWLINE_Instituttet best\xc3\xa5r av 11 forskningsgrupper._NEWLINE_Instituttleder er professor Terje Larsen.'